Dian lun

Diǎn lùn 典論 (Discussion on Canons) is a compilation of theories and written literature by Cao Pi. The work is five juǎn 卷 (scrolls) large. The literary text implied that the then culturally accepted answers for death and dying weren't satisfactory enough to answer his thoughts about it.

Fragments in Records of the Three Kingdoms
太祖稱「長大而能勤學者，惟吾與袁伯業耳. 」語在文帝《典論》.    《典論》曰：譚長而惠，尚少而美. 紹妻劉氏愛尚，數稱其才，紹亦奇其貌，欲以為後，未顯而紹死. 劉氏性酷妒，紹死，僵尸未殯，寵妾五人，劉盡殺之. 以為死者有知，當復見紹於地下，乃髡頭墨面以毀其形. 尚又為盡殺死者之家.  《典論》曰：今之文人，魯國孔融、廣陵陳琳、山陽王粲、北海徐幹、陳留阮瑀、汝南應瑒、東平劉楨，斯七子者，於學無所遺，於辭無所假，咸自以騁騏驥於千里，仰齊足而並馳. 粲長於辭賦. 幹時有逸氣，然非粲匹也. 如粲之初征、登樓、槐賦、征思，幹之玄猿、漏卮、圓扇、橘賦，雖張、蔡不過也，然於他文未能稱是. 琳、瑀之章表書記，今之雋也. 應瑒和而不壯；劉楨壯而不密. 孔融體氣高妙，有過人者，然不能持論，理不勝辭，至于雜以嘲戲；及其所善，揚、班之儔也.  文帝《典論》論郤儉等事曰：「潁川郤儉能辟穀，餌伏苓. 甘陵甘始亦善行氣，老有少容. 廬江左慈知補導之術. 並為軍吏. 初，儉之至，巿伏苓價暴數倍. 議郎安平李覃學其辟穀，餐伏苓，飲寒水，中泄利，殆至隕命. 後始來，眾人無不鴟視狼顧，呼吸吐納. 軍謀祭酒弘農董芬為之過差，氣閉不通，良久乃蘇. 左慈到，又競受其補導之術，至寺人嚴峻，往從問受. 閹豎真無事於斯術也，人之逐聲，乃至於是. 光和中，北海王和平亦好道術，自以當仙. 濟南孫邕少事之，從至京師. 會和平病死，邕因葬之東陶，有書百餘卷，藥數囊，悉以送之. 後弟子夏榮言其尸解. 邕至今恨不取其寶書仙藥. 